Πινακίδες οδοσήμανσης στην Ελλάδα

Οι οδικές πινακίδες στην Ελλάδα συμμορφώνονται ευρέως με τη Σύμβαση της Βιέννης για την Οδική Σήμανση και Σηματοδότηση.

Μια σειρά από πινακίδες χρησιμοποιείται σε ελληνικούς δρόμους, όπως πινακίδες προορισμού, πινακίδες προειδοποίησης για πιθανούς κινδύνους και ρυθμιστικές πινακίδες που καθοδηγούν τους χρήστες του δρόμου να εκτελούν συγκεκριμένες ενέργειες.Δείτε επίσης: Φωτεινός σηματοδότης

 Ιστορικό 
μικρογραφία|Ρωμαϊκό ορόσημο που βρέθηκε στη Βοιωτία (2ος Αιώνας π.Χ.).
Η ιστορία των πινακίδων σήμανσης στην Ελλάδα ξεκινά από την Αρχαιότητα. Η πρώτη μορφή σήμανσης περιλάμβανε τις «Ερμαίες στήλες», μαρμάρινες στήλες με την κεφαλή του θεού Ερμή, προστάτη των οδοιπόρων, καθώς και σταδιοδείκτες για τη μέτρηση των αποστάσεων. Παρεμφερείς στήλες χρησιμοποιήθηκαν και κατά τη Ρωμαϊκή περίοδο (μιλιοδείκτες).

Η σύγχρονη ελληνική οδική σήμανση ξεκινά ουσιαστικά με την ίδρυση της ΕΛΠΑ το 1924. Η Λέσχη ανέλαβε την τοποθέτηση πινακίδων με δικές της δαπάνες μέχρι το 1957, οπότε την αρμοδιότητα ανέλαβε το κράτος. Οι πρώτες αυτές πινακίδες συχνά περιείχαν και γραπτά μηνύματα προς τους οδηγούς για την ασφάλεια.

Το 1962, με την εισαγωγή του πρώτου Κώδικα Οδικής Κυκλοφορίας (ΦΕΚ Α' 110/62), τέθηκαν οι νομικές βάσεις για την τυποποίηση της σήμανσης, υιοθετώντας προσωρινά τις διατάξεις του Διεθνούς Πρωτοκόλλου της Γενεύης (1949). Ωστόσο, χρειάστηκαν 12 χρόνια για να θεσπιστούν πλήρεις προδιαγραφές.

Στις 6 Ιουλίου 1974 (ΦΕΚ Β' 676/74), δημοσιεύθηκαν για πρώτη φορά σε Φύλλο Εφημερίδας της Κυβερνήσεως τα ακριβή διαγράμματα και σχέδια των πινακίδων, καταργώντας τα παλαιότερα προσωρινά σήματα. Το σύστημα αυτό αποτελεί τη βάση της σημερινής σήμανσης.

Κατά τις δεκαετίες του 1970 και 1980, η νομοθεσία εκσυγχρονίστηκε περαιτέρω με σειρά τεχνικών προδιαγραφών (ΠΤΠ). Αυτές καθόρισαν αυστηρά πρότυπα για την ποιότητα των υλικών (π.χ. αλουμίνιο αντί για χάλυβα), τη χρήση αντανακλαστικών μεμβρανών για νυχτερινή ορατότητα, τους στύλους στήριξης και τη χρήση λατινικών χαρακτήρων στις πληροφοριακές πινακίδες, εναρμονίζοντας πλήρως την ελληνική σήμανση με τα ευρωπαϊκά πρότυπα.

 Σχέδιο 
μικρογραφία|Πινακίδα εθνικής οδού κοντά στη Γεωργιούπολη, Χανιά

 Γραμματοσειρά 
Πριν το 1974, ίσχυε η κλασική γραμματοσειρά που εμφανίζεται σε έντυπα, πινακίδες και ταμπέλες της εποχής (Impact). Η γραμματοσειρά στις πινακίδες σήμερα είναι η Transport, η οποία εμφανίζεται και στις πινακίδες άλλων ευρωπαϊκών κρατών. Στους δε αυτοκινητοδρόμους, ισχύει η γραμματοσειρά DIN 1451. Σε πολλές πινακίδες, μπορούν να χρησιμοποιηθούν και άλλες γραμματοσειρές.

 Γλώσσα 
Οι πινακίδες στην Ελλάδα είναι σε δύο γλώσσες: Την Ελληνική (Ελληνικό Αλφάβητο) και την Αγγλική (Λατινικό Αλφάβητο). Παλαιότερα, οι πινακίδες ήταν στην Καθαρεύουσα και χρησιμοποιούσαν το Πολυτονικό σύστημα, μέχρι το 1976 και το 1981, που αντικαταστάθηκαν από την Δημοτική και το Μονοτονικό σύστημα αντίστοιχα.

 Αντανακλαστικότητα 
Οι πινακίδες είναι είτε:

 Εσωτερικά φωτιζόμενες: κατασκευασμένες από κατάλληλα ημιδιαφανή υλικά, οι οποίες φωτίζονται από εσωτερικά φωτιστικά σώματα. Η εφαρμογή αυτών των πινακίδων περιορίζεται κυρίως σε αστικές περιοχές και σε συγκεκριµένα σηµεία υπεραστικών δικτύων υψηλής επικινδυνότητας.
 Εξωτερικά φωτιζόμενες: φωτίζονται από προβολείς στραμμένους επάνω τους. Η εφαρμογή αυτών των πινακίδων γίνεται σε σημεία όπου δύσκολα προσεγγίζει η φωτεινή δέσμη των αυτοκινήτων, όπως οι υπεράνω του οδοστρώματος γέφυρες σήμανσης.
 Κατασκευασμένες με αντανακλαστικά υλικά: μέρος ή όλο το τµήµα τους αποτελείται από κατάλληλη αντανακλαστική μεμβράνη. Μπορεί να μην είναι αντανακλαστικές (σε οδούς που φωτίζονται το βράδυ), ημιαντανακλαστικές (αντανακλούν μόνο τα σύμβολα) ή πλήρως αντανακλαστικές (εκτός από τα σύμβολα).

Ο Διεθνής Οργανισμός Τυποποίησης (ISO) χαρακτηρίζει της εξής μεμβράνες:

 Τύπου Ι (Type I): Γίνεται οπισθανάκλαση με την βοήθεια ενσωματωμένων στις μεμβράνες μικροσκοπικών γυάλινων σφαιριδίων και σκληρό διαφανές εξωτερικό πλαστικό περίβλημα που προστατεύει τη μεμβράνη από τη γρήγορη γήρανση.
 Τύπου ΙΙ (Type II): Διαθέτει πολλαπλάσια ικανότητα οπισθανάκλασης, μεγαλύτερη διάρκεια ζωής, καλύτερη συµπεριφορά στην υπό γωνία πρόσπτωση των φωτεινών ακτίνων και είναι κοινός σε όλα τα Ευρωπαϊκά κράτη.
 Τύπου ΙΙΙ (Type III)

Τέλος, υπάρχουν και οι φθορίζουσες αντανακλαστικές μεμβράνες, που χρησιμοποιούνται σε ειδικές περιστάσεις, ως υπόβαθρο για σχολικές πινακίδες ή πινακίδες που υποδηλώνουν σημαντικούς κινδύνους.

 Υλικό κατασκευής 
Σύμφωνα με το ΦΕΚ 99/76 Β΄, οι πινακίδες κατασκευάζονται από φύλλα αλουμινίου, "εκ κράματος τύπου AIMg 2 κατά DIN 1725 Blatt I" ή αλουμίνιο "τύπου SIC 114 κατά BS 873: PART 1: 1970, καλώς λειανθέντα, πάχους >3mm.". Για την αποφυγή διάβρωσης, "υπολογίζονται δε με συντελεστήν ασφαλείας ως προς την μηχανικήν αυτών αντοχήν, άνω του 1,61."

 Στύλοι στήριξης 
Σύμφωνα με το ΦΕΚ 1061 Β'/1980, οι στύλοι των πινακίδων είναι μεταλλικοί και κατασκευάζονται από χαλυβοσωλήνες ή σωλήνες από κράμα αλουμινίου. Οι χαλυβοσωλήνες διαθέτουν άνθρακα (0,17% έως 0,30%), Θείο (0,050% έως 0,060%) και φώσφορο (0,050% - 0,060%), ενώ οι σωλήνες αλουμινίου (κράμα τύπου 6005-Α κατά AFNOR) διαθέτουν πυρίτιο (0,60% έως 0,90%), σίδηρο (0,35% μέγιστο), μαγγάνιο (0,50% μέγιστο) και μαγνήσιο (0,40% έως 0,70%). Το ύψος τους είναι περίπου 2,50 έως 3,30 μ. Συνήθως, οι στύλοι κατασκευάζονται από ατσάλι, μορφής κοιλοδοκών, ή από ελαφρά οπλισµένο σκυρόδεµα σε κυκλικές διατοµές. Μπορούν επίσης να χρησιμοποιηθούν και δύο ή περισσότεροι στύλοι σε πινακίδες με μεγαλύτερο πλάτος.

 Διαστάσεις 
Οι πινακίδες έχουν τα εξής μεγέθη:

 Μικρό - Οι κυκλικές έχουν διάμετρο 450 mm, οι ισόπλευρες τριγωνικές πλευρά 600 mm, οι πληροφοριακές µε γράμματα ύψος 100 mm και η οκταγωνική STOP διάμετρο 600 mm. Συναντώνται κυρίως σε χωριά, μικρές πόλεις, ιδιωτικές και αγροτικές οδούς, καθώς και σε ιδιωτικούς χώρους. Σπάνια τοποθετούνται και σε επαρχιακές οδούς, κι εφόσον εγκριθούν από την Αρμόδια Υπηρεσία.
 Μεσαίο - Οι κυκλικές έχουν διάμετρο 650 mm, οι ισόπλευρες τριγωνικές πλευρά 600 mm, οι πληροφοριακές µε γράμματα ύψους 100 mm και η οκταγωνική STOP διάμετρο 900 mm. Συναντώνται κυρίως σε μεγάλες πόλεις και σε επαρχιακές ή/και εθνικές οδούς.
 Μεγάλο - Οι κυκλικές έχουν διάμετρο 900 mm, οι ισόπλευρες τριγωνικές πλευρά 1200 mm, οι πληροφοριακές µε γράμματα ύψος 200 mm και η οκταγωνική STOP διάμετρο 1200 mm. Συναντώνται κυρίως σε οδούς ταχείας κυκλοφορίας.

Στους αυτοκινητόδρομους, το μέγεθος της πινακίδας και των γραμμάτων, καθώς και η γραμματοσειρά, απαιτούν ιδιαίτερη αντιμετώπιση, λόγω των διαφορετικών απαιτήσεων της οδήγησης στους εν λόγω δρόμους.

 Πινακίδες 
Παρακάτω, παραθέτονται οι πινακίδες που ισχύουν από το 1974 μέχρι σήμερα:

 Κατηγοριοποίηση 
Χωρίζονται σε ορισμένες κατηγορίες βάσει του νοήματος, του σχήματος και του χρωματισμού τους.

Αναγγελίας Κινδύνου (Σειράς Κ).
Ρυθμιστικές της Κυκλοφορίας (Σειράς Ρ).
Πληροφοριακές (Σειράς Π).

Πρόσθετες (Σειράς Πρ).
 Πινακίδες αναγγελίας κινδύνου (Σειρά Κ) 
Η σειρά Κ του ΚΟΚ περιλαμβάνει τις προειδοποιητικές πινακίδες. Αυτές είναι κυρίως τριγωνικές (με εξαίρεση τις Κ-33 έως Κ-37). Ο χρωματισμός τους αποτελείται κυρίως από μαύρο σύμβολο (pictogram) σε κίτρινο υπόβαθρο (εκτός της Κ-21, όπου είναι λευκό) με κόκκινο πλαίσιο. Σκοπός τους είναι η έγκαιρη προειδοποίηση των οδηγών για κινδύνους που μπορεί να συναντήσουν στη συνέχεια της πορείας τους (π.χ. επικίνδυνες θέσεις, προσβάσεις οδικών κόμβων, ισόπεδες σιδηροδρομικές διαβάσεις κλπ.), προκειμένου να λάβουν έγκαιρα τα κατάλληλα μέτρα, όπως η μείωση ταχύτητας. 

Συνολικά, υπάρχουν 50 τέτοιες πινακίδες.
Εμφάνιση Πινακίδων

 Ρυθμιστικές Πινακίδες (Σειρά Ρ) 
Η σειρά Ρ περιλαμβάνει τις ρυθμιστικές πινακίδες κυκλοφορίας, οι οποίες μπορεί να είναι απαγορευτικές, υποχρεωτικές ή να αφορούν την προτεραιότητα των οχημάτων. Είναι κυρίως κυκλικές (εκτός των Ρ-1 έως Ρ-4, Ρ-6, Ρ-43, Ρ-44, Ρ-60, Ρ-61 και Ρ-69 έως Ρ-75). Ο χρωματισμός τους αποτελείται κυρίως από μαύρο σύμβολο σε λευκό υπόβαθρο με κόκκινο πλαίσιο (ενίοτε με διαγώνια γραμμή απαγόρευσης), ενώ οι υποχρεωτικές φέρουν λευκό σύμβολο σε μπλε υπόβαθρο. Τοποθετούνται για να ενημερώνουν τους οδηγούς για υποχρεώσεις, περιορισμούς ή απαγορεύσεις. Η παραβίασή τους επισύρει ποινές και πρόστιμα.

Συνολικά, υπάρχουν 87 τέτοιες πινακίδες.
Εμφάνιση Πινακίδων

 Πίνακας Προστίμων και Κυρώσεων Κωδικός  Διοικητικό Πρόστιμο  Αφαίρεση Διπλώματος Ρ-1  700,00 €  60 ημέρες Ρ-2  350,00 €  Ρ-7  20 ημέρες Ρ-8  Ρ-30  60 ημέρες Ρ-31  Ρ-32  Ρ-45  200,00 €  20 ημέρες Ρ-46  Ρ-64  Ρ-71  150,00 €  60 ημέρες Ρ-72  Ρ-13  20 ημέρες Ρ-14  Ρ-21..25 — Ρ-27  20 ημέρες Ρ-28  Ρ-29  Ρ-3  80,00 €  — Ρ-4  — Ρ-5  — Ρ-6  — Ρ-9..12,19..20  — Ρ-26  — Ρ-33  — Ρ-34  — Ρ-35  — Ρ-40  20 ημέρες (πινακίδες) Ρ-47..50  — Ρ-53  — Ρ-54  — Ρ-55  — Ρ-59  — Ρ-67  — Ρ-70  20 ημέρες (πινακίδες) Ρ-76  — Ρ-39, 41..43  40,00 €  —

 Πληροφοριακές Πινακίδες (Σειρά Π) 

Οι πινακίδες της σειράς Π είναι επί το πλείστον ορθογώνιες (εκτός από όσες έχουν μορφή βέλους).

Εμφάνιση Πινακίδων

 Πρόσθετες πινακίδες (Σειρά Πρ) 

Οι πρόσθετες πινακίδες είναι παραλληλόγραμμες με μαύρο περίγραμμα σε λευκό φόντο, φέρουν μαύρο εικονόγραμμα και συνδυάζονται πάντα με άλλες πινακίδες σήμανσης.
Εμφάνιση Πινακίδων

 Προσωρινές πινακίδες (Έργων) 

Οι προσωρινές πινακίδες συνήθως αποτελούνται από ένα σήμα οδικής κυκλοφορίας τοποθετημένο σε πορτοκαλί φόντο.
Εμφάνιση Πινακίδων

 Άλλες πινακίδες 

Οι παρακάτω πινακίδες είναι ανεπίσημες ή ειδικού σκοπού.
Εμφάνιση Πινακίδων

 Διαγραμμίσεις οδοστρώματος 

 Άλλες πινακίδες σήμανσης αυτοκινητοδρόμων 
Οι παρακάτω πινακίδες σύμφωνα με την ΔΜΕΟ/Ο/613 - ΦΕΚ Β' 905/2011 εμφανίζονται στους αυτοκινητοδρόμους είτε ως ξεχωριστές πινακίδες είτε ως σύμβολα σε πινακίδες. 

 Πινακίδες Μεταβλητών Μηνυμάτων (VMS) 
Οι Πινακίδες Μεταβλητών Μηνυμάτων αποτελούν βασικό στοιχείο της σύγχρονης δυναμικής σήμανσης στους ελληνικούς αυτοκινητοδρόμους. Σε αντίθεση με τις σταθερές πινακίδες, οι ΠΜΜ προβάλλουν διαφορετικά μηνύματα σε πραγματικό χρόνο, ρυθμιζόμενα από τα Κέντρα Διαχείρισης Κυκλοφορίας (ΚΔΚ).

Σύμφωνα με τις τεχνικές προδιαγραφές (ΟΜΟΕ-ΚΣΑ), οι πινακίδες αυτές πρέπει να καλύπτουν τις απαιτήσεις του προτύπου ΕΝ 12966 και διακρίνονται στις εξής κατηγορίες:

 1. Πινακίδες διαθεσιµότητας λωρίδων κυκλοφορίας 
Πρόκειται για ηλεκτρονικές πινακίδες τεχνολογίας LED που τοποθετούνται πάνω σε γέφυρες σήμανσης (gantries) ή στην οροφή σηράγγων, ακριβώς στο μέσον κάθε λωρίδας. Το ύψος των συμβόλων είναι συνήθως 480 mm για να είναι αναγνώσιμα από απόσταση 250 μέτρων.

Οι βασικές ενδείξεις τους είναι:

 Σύμβολο  Ερμηνεία 20x20εσ Η λωρίδα είναι ανοιχτή και ελεύθερη προς χρήση. 20x20εσ Η λωρίδα είναι κλειστή για την κυκλοφορία. 20x20εσ ή 20x20εσ Λωρίδα κλειστή, υποχρεωτική εκτροπή στην αριστερή ή δεξιά.

 2. Πινακίδες ορίου ταχύτητας 
Είναι ηλεκτρονικές πινακίδες LED που προβάλλουν μεταβαλλόμενα όρια ταχύτητας ανάλογα με τις συνθήκες (π.χ. βροχή, συμφόρηση). Αποτελούνται από κόκκινη στεφάνη και λευκά ψηφία, ενώ οι διαστάσεις τους αντιστοιχούν στις συμβατικές ρυθμιστικές πινακίδες ορίου ταχύτητας (Ρ-32). Τοποθετούνται και στις δύο πλευρές του οδοστρώματος.

 3. Πινακίδες κειμένου (Πληροφοριακές) 
πλαίσιο|δεξιά|χωρίς-πλαίσιο|250x250εσ
Τοποθετούνται σε γέφυρες σήμανσης, συνήθως σε απόσταση τουλάχιστον 600 μέτρων πριν από σήραγγες ή σημεία εκτροπής. Έχουν τη δυνατότητα εμφάνισης κειμένου σε έως 4 γραμμές, με ύψος χαρακτήρων 400 mm (αναγνωσιμότητα από 200 m).

Τα μηνύματα είναι μονόχρωμα (λευκά), λακωνικά (χωρίς άρθρα ή συνδέσμους) και αναγράφονται κεφαλαιογράμματα και στις δύο γλώσσες (Ελληνικά και Αγγλικά). Συνήθη μηνύματα περιλαμβάνουν:

 Κίνδυνος: ΑΤΥΧΗΜΑ ΜΠΡΟΣΤΑ (ACCIDENT AHEAD), ΟΛΙΣΘΗΡΗ ΟΔΟΣ (SLIPPERY ROAD), ΠΤΩΣΗ ΒΡΑΧΩΝ (FALLING ROCKS).
 Καιρικές Συνθήκες: ΠΡΟΣΟΧΗ ΟΜΙΧΛΗ (ATTENTION FOG), ΙΣΧΥΡΟΙ ΑΝΕΜΟΙ (HIGH WINDS).
 Έργα: ΕΡΓΑ ΜΠΡΟΣΤΑ (WORKS AHEAD), ΠΡΟΣΟΧΗ ΕΡΓΑΤΕΣ (MEN WORKING).
 Ρύθμιση Κυκλοφορίας: ΜΕΙΩΣΤΕ ΤΑΧΥΤΗΤΑ (REDUCE SPEED), ΛΩΡΙΔΑ ΚΛΕΙΣΤΗ (LANE CLOSED), ΑΚΟΛΟΥΘΗΣΤΕ ΠΑΡΑΚΑΜΨΗ (FOLLOW DETOUR).

 Σήμανση λεωφορείων Αθήνας 
Στην Αττική, ο ΟΑΣΑ και η ΟΣΥ (Και παλαιότερα η ΕΘΕΛ και τα ΗΛΠΑΠ), έχουν αναλάβει την τοποθέτηση πινακίδων απαγόρευσης στάθμευσης λόγω διέλευσης λεωφορείων/τρόλεϊ, πινακίδες καθοδήγησης λεωφορειακών γραμμών και σημάνσεις στάσεων.
Εμφάνιση Πινακίδων

 Τοπικές πινακίδες Αττικής 
μικρογραφία|Πινακίδα του Δακτυλίου Αθηνών το 2009Ορισμένες πινακίδες που ισχύουν στην Αττική είναι του Δακτυλίου, του Εθνικού Δρυμού Πάρνηθας που απαγορεύει την κίνηση και τους αγώνες αυτοκινήτων και μοτοσυκλετών σε κλειστούς δασόδρομους και μονοπάτια.

 Τοπικές πινακίδες Άγιου Όρους 

Στο Άγιο Όρος, η Ιερά Επιστασία έχει αναλάβει την τοποθέτηση πινακίδων απαγορεύσεων επί αθωνικού εδάφους (π.χ. λόγω του Άβατου), καθώς και πινακίδων απαγόρευσης στάθμευσης στην κεντρική πλατεία των Καρυών (στο Πρωτάτο). Εκεί οι πινακίδες διαφέρουν από τις αντίστοιχες της υπόλοιπης Ελλάδας και δεν διέπονται από τις ίδιες προδιαγραφές.
Εμφάνιση Πινακίδων

 Κατηργημένες πινακίδες 
Οι περισσότερες από αυτές τις πινακίδες έχουν αποσυρθεί ή αντικατασταθεί με νέα διαγράμματα ίδιας σημασίας, ενώ άλλες είναι εντελώς παρωχημένες.
Εμφάνιση Πινακίδων

 Πινακίδες ονομασίας οδών 
Οι πινακίδες ονομασίας οδών νομικά δεν ορίζονται ως πινακίδες στον ΚΟΚ. Αυτό παρέχει στις αρχές την ευελιξία όσον αφορά το σχεδιασμό και την τοποθέτησή τους. Μπορούν να στερεωθούν σε στύλο, τοίχο ή κτίριο. Το κείμενο μπορεί να είναι σε πολλές διαφορετικές γραμματοσειρές. Το πιο συνηθισμένο σχέδιο, το οποίο χρησιμοποιείται ευρέως στους περισσότερους Δήμους, ενίοτε με παραλλαγές, είναι  λευκά/κίτρινα (Ανάλογα με την γλώσσα) γράμματα σε μπλε φόντο. το κείμενο τοποθετείται συνήθως σε ορθογώνιο παρ/γραμμο με μπλε περίγραμμα και καμπυλωτές γωνίες. Συνήθως, χρησιμοποιείται το κείμενο "ΟΔΟΣ ΧΧΧ ΥΥΥ" (Όπου ΧΧΧ στα Ελληνικά και ΥΥΥ στα Αγγλικά). Σε πολλές περιοχές, η πινακίδα θα δείχνει επίσης το όνομα της τοπικής αρχής ή το σύμβολό της.
 Σημειώσεις 
i.  Ορισμένες πινακίδες έχουν θεσπιστεί κι από άλλους φορείς, όπως την Διεύθυνση Μελετών Έργων Οδοποιίας (Δ.Μ.Ε.Ο.), ή και κάποιες περιφέρειες που έχουν θεσπίσει πινακίδες με διαφορετικό σχέδιο από άλλες περιοχές.

ii.  Πριν το 1974, οι πινακίδες εμφανίζονταν αποκλειστικά στα έντυπα του Κ.Ο.Κ.

iii.  Το Ν.Δ. 4332/62 ήταν το νομοθετικό διάταγμα που θέσπισε τον πρώτο επίσημο Κ.Ο.Κ. το 1962 (ΦΕΚ Α'110/62)
 Παραπομπές 

 ΦΕΚ 
 ΦΕΚ 676/1974 Β' Ἀριθμ. Α6/0/1/118 "Περὶ πινακίδων σημάνσεως ὀδῶν"
 ΦΕΚ 99/Β/1976 - Υπουργείον Δημοσίων Έργων - Γενική Δ/νσις Δημ. Έργων - ΚΕΔΕ (Α7) - Τμήμα Ερευνών και Μελετών (Α7/ε) - Π.Τ.Π.Σ. 302-75 - Προδιαγραφή ποιότητος μη-αντανακλαστικών πινακίδων εξ αλουμινίου, δια την σήμανσιν οδών.
 Ν. 2094/1992 - ΦΕΚ 182/Α/25-11-1992 (Κύρωση του Κώδικα Οδικής Κυκλοφορίας)
 Ν. 2696/1999 - ΦΕΚ 57/Α/23-03-1999 (Κύρωση του Κώδικα Οδικής Κυκλοφορίας)
 Ν. 3254/2004 - ΦΕΚ 137/Α/22-07-2004 (Ρύθμιση θεμάτων των Ολυμπιακών και Παραολυμπιακών Αγώνων του 2004 και άλλες διατάξεις.)
 Ν. 3542/2007 - ΦΕΚ Α’50/02-03-2007
 Ν. 4233/2014 - ΦΕΚ Α’22/29-01-2014
 Ν. 4530/2018 - ΦΕΚ Α’59/30-03-2018
 Ν. 4599/2019 - ΦΕΚ 40/Α/04-03-2019

 Άλλες πηγές 
Σήματα ΚΟΚ στο testkok.gr

Πινακίδες Σήμανσης ΚΟΚ στο glavopoulos.com

 Εξωτερικοί σύνδεσμοι 
 Επίσημα κυβερνητικά έντυπα 

 Κώδικας Οδικής Κυκλοφορίας (Κ.Ο.Κ.) 2007, Υπουργείο Μεταφορών και Επικοινωνιών – Ίδρυμα Ευγενίδου ISBN: 978-960-337-071-0 

 Κώδικας Οδικής Κυκλοφορίας (Άτυπη κωδικοποίηση 2020) 
 Κατακόρυφη Σήµανση Αυτοκινητοδρόµων (ΟΜΟΕ - ΚΣΑ) 2003, ΥΠΕΧΩΔΕ 

 Ιστορικά έντυπα 
Μάθε νά κυκλοφορῆς (1962)
Κατηγορία:Τυποποίηση
Κατηγορία:Πινακίδες οδοσήμανσης
Κατηγορία:Ελληνικοί δρόμοι
Κατηγορία:Κώδικας Οδικής Κυκλοφορίας
Κατηγορία:Οδικές μεταφορές